**Чылер Ільхан** (турэцк.: Çiler İlhan; нар. 1972, Дэнізлі, Турцыя) — турэцкая пісьменніца, перакладчыца, журналістка і праваабаронца. Лаўрэат Прэміі Еўрапейскага Саюза па літаратуры 2011 года. Аўтар трох кніг. Яе кнігі выдадзеныя больш чым у 20 краінах свету.

Біяграфія
---------

Чылер Ільхан нарадзілася ў 1972 годзе ў Дэнізлі, вырасла ў Ізміры.

У 1979—1983 гадах вучылася ў пачатковай школе Дэнізлі Меркезефендзі. Затым з 1983 па 1990 год была студэнткай ізмірскага прыватнага каледжа.

Вывучала міжнародныя адносіны і паліталогію ў Басфорскім універсітэце. Скончыла школу гасцінічнага менеджменту Glion Hotel School ў Швейцарыі.

У розны час працавала кіраўніком па сувязях з грамадскасцю ў гатэлі Стамбула, пісьменнікам, рэдактарам, перакладчыкам і літаратурным крытыкам.

З 2017 года яна жыве ў Нідэрландах. З’яўляецца галоўным рэдактарам часопіса *Condé Nast Traveller Türkiye*.

З’яўляецца членам турэцкага і галандскага ПЭН-клубаў. Яна вядзе вялікую грамадскую працу як праваабаронца. Выступае за свабоду слова, Правы чалавека і правы жанчын у Турцыі. Змагаецца супраць хатняга гвалту і дыскрымінацыі ў адносінах да жанчын у Турцыі.

Творчасць
---------

Пачала пісаць свае першыя вершы ва ўзросце 10 гадоў. Падчас навучання ў каледжы напісала свае першыя дзённікі і тэатральныя п’есы.

Яе літаратурны талент найбольш выявіўся падчас вучобы ў Басфорскім універсітэце, дзе па яе словах, яна пачала пісаць апавяданні «свядома» сваімі словамі.

У 1993 годзе яна атрымала ўзнагароду «За выбітны аповяд» моладзевай прэміі Яшара Набі.

Яе апавяданні, эсэ, рэцэнзіі на кнігі, артыкулы пра падарожжы і пераклады на турэцкую мову былі апублікаваны ў розных часопісах і газетах.

У 2011 годзе яна стала лаўрэатам прэміі Еўрапейскага Саюза ў галіне літаратуры за зборнік апавяданняў «Выгнанне». Кніга была выдадзена больш чым у 20 краінах, уключаючы Вялікабрытанію, Італію, Францыю, Нідэрланды і Мексіку. Таксама зборнік «Выгнанне» увайшоў шорт-ліст літаратурнай прэміі *Prix Du Livre Lorientales 2017***.**

Унесла свой уклад у больш чым 15 нацыянальных і міжнародных анталогій.

У 2005 годзе ў зборніку «1002 начныя казкі» было апублікавана апавяданне «Вульгата» («Vulgata»).

### Кнігі

* 2006 ─ «Пакой гандляроў марамі»/ *Rüya Tacirleri Odası (зборнік апавяданняў)*
* 2010 ─ «Выгнаньне» / *Exile* (*Sürgün) (зборнік апавяданняў)*
* 2021 ─ «Дом заручын» /*Nişan Evi* (раман)

Зноскі
------

1. ↑
2. ↑  Çiler İlhan // CONOR.SI Праверана 9 кастрычніка 2017.<a href='https://wikidata.org/wiki/Track:Q16744133'></a>
3. ↑
4. 1 2 3 4 5 6 7 8 9  Çiler İlhan (тур.). *Türk Edebiyatı İsimler Sözlüğü* (13 жніўня 2021). Архівавана з першакрыніцы 30 сакавіка 2023. Праверана 30 сакавіка 2023.
5. 1 2  Sosyal medyada adalet arayan çaresiz çocuklarız (тур.). *KARAR*. Архівавана з першакрыніцы 7 жніўня 2021. Праверана 30 сакавіка 2023.
6. ↑  Çiler Ilhan on Women’s Rights (англ.)  **(нявызн.)**?. *Platform for Peace and Justice* (4 чэрвеня 2019). Праверана 30 сакавіка 2023.
7. 1 2  Çiler İlhan — European Union Prize for Literature **(нявызн.)**(недаступная спасылка). *web.archive.org* (17 студзеня 2018). Архівавана з першакрыніцы 17 студзеня 2018. Праверана 30 сакавіка 2023.
8. 1 2 3 4 5  Çiler İlhan | EU Prize for Literature **(нявызн.)**. *euprizeliterature.eu*. Архівавана з першакрыніцы 30 сакавіка 2023. Праверана 30 сакавіка 2023.

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| BNF: 17057955m · CONOR: 295650403 · GND: 1084168464 · ISNI: 0000000450027754 · LCCN: no2015070497 · NKC: kv2015877058 · NTA: 411986651 · SUDOC: 193439441 · VIAF: 316390975 |

 |